झूंसी थाना क्षेत्र के न्याय नगर कॉलोनी स्थित दुर्गा मंदिर परिसर में बीटीसी द्वितीय वर्ष की छात्रा वंशिका सोनी पुत्र रमेश चंद्र और विजय यादव पुत्र स्व. प्यारेलाल की गोली लगने से मौत हो गई थी। वंशिका की मामा लवकुश ने रिपोर्ट दर्ज कराई थी कि विजय ने पहले वंशिका की हत्या की और फिर खुद को गोली मारकर जान दे दी। पुलिस का साफ तौर पर मानना है कि विजय ने पहले वंशिका को मारा फिर खुद को गोली मार ली। कैसे इस सवाल में कई पेंच हैं, लेकिन पुलिस उसे नजर अंदाज करती दिख रही है। लव की इस कहानी में दूसरे एंगल जोड़ने को पुलिस तैयार नहीं।